Tijekom povijesti je homoseksualnost, u raznim društvima, prevalila 
najširi mogući spektar javnog zanimanja za nju — od poticanja, tolerancije, 
kriminalizacije, progona do prihvaćanja. Ne svugdje i ne uvijek u svim ovim 
fazama i sigurno ne uvijek ovim redoslijedom. Društveni odnos prema 
homoseksualnosti naravno treba sagledavati najprije u relacijama društvenog 
odnosa prema seksualnosti općenito. Dokumenti, fotografije i tekstovi u okviru 
izložbe "Nacistički teror nad homoseksualcima od 1933. - 1945." govore o 


jednom specifičnom povijesnom trenutku u kojem je dominantna ideologija 
prepoznala seksualnost, između ostalog, kao jedno od važnih polja kontrole 
društva. Prepoznavanje seksualnosti kao elementa kojeg je potrebno kontrolirati 
i zatirati, povijesti nije strano, ali nacistička ideologija "vladanja" usko veže 
seksualnost uz natalitet i prosperitet države te ona time dobiva značenje 
državnog instrumenta opstanka. Nadalje, s idejom "očuvanja i potenciranja" 
arijevske rase, nacistički zločinci su kreirali jasne kriterije reguliranja 
seksualnosti s ciljem postizanja željene buduće čistoće njemačkog društva. 
Seksualnost je bila samo jedna od komponenti kreiranja državnog terora, koji se 
prelamao preko sudbina velikog broja ljudi — a vezano uz homoseksualne osobe, 
njihova je seksualnost bila definirana kroz osuđivanje, progon i kažnjavanje. 


S početkom 20. stoljeća homoseksualni identitet je u Europi načelno bio 
definiran kroz tri dominantna diskursa: pravni, medicinski i vjerski. Još i ranije, 
na krilima prosvjetiteljstva, brojne znanstvene discipline počele su se baviti 
ljudskom seksualnošću. Želja za razumijevanjem ,fenomena" istospolne ljubavi 
rezultirala je u to vrijeme politikama neprihvaćanja homoseksualnosti. Pravni 
diskurs okaraterizirao je homoseksualnost kao zločin (brojne europske zemlje 
u Kaznenim zakonima tretirale su homoseksualni čin kao tzv. protuprirodni 
blud), medicinski kao bolest (s psihijatrijom kao vodećom disciplinom koja je 
liječila homoseksualnost) i vjerski kao grijeh. Trojstvo zločin-bolest-grijeh dalo je 
snažan pečat razumijevanju homoseksualnosti u Europi početkom 20. stoljeća. 


Dolaskom nacističkog režima na vlast, odlazi se i korak dalje. 
Homoseksualnost postaje sastavni dio biopolitike nacističke države na način da 
se ideološki prikazuje kao potencijalna opasnost za sigurnost društva općenito, 
jer posljedica nekontrolirane homoseksualnosti može biti i ugroza samih temelja 
države. Time je ljudska seksualnost postala važna komponenta pri očuvanju i 
obrani nacionalne sigurnosti. Shvativši taj problem i potencijalno destruktivan 
utjecaj homoseksualnosti krajnje ozbiljno, osim tada uobičajnih institucija koje 
su pokušavale ,korigirati“ homoseksualnost, nacistička politika 1936. godine 
osniva i Centralni ured Reicha za borbu protiv homoseksualnosti i abortusa. 
Time je sve bilo spremno. Razvijene su politike, izgrađene su institucije i 
procedure, izdane su naredbe, a i prvi koncentracijski logori samo što nisu 
pušteni u pogon. 


Ova izložba ima za cilj pokazati da su žrtve nacističke politike, uz Židove, 
Rome, osobe s posebnim potrebama, osobe s duševnim smetnjama, političke 
neistomišljenike i ostale neprijatelje Reicha, bili i homoseksualci. Oni su 
dugo vremena bili prešućivana i zanemarena skupina nacističkih žrtava iako 
istraživanja koja se još uvijek provode govore o više od 100.000 uhapšenih 
osoba zbog homoseksualne orijentacije, oko 50.000 pohapšenih osoba završilo 
je u zatvorima ili institucijama za osobe s duševnim smetnjama, a između 
5.000 i 15.000 i u koncentracijskim logorima. Nacizam svojim metodama 
likvidacije neprijatelja Reicha nije uspio samo zahvatiti zastrašujuće velik broj 
žrtava, već je ljudske sudbine lišio tragova humanosti. Upravo zbog toga ova 
izložba prikazuje i što više ljudskih lica, koja su pred gestapovim fotoaparatima 
(desni profil, sprijeda, lagani lijevi profil) za vrijeme slikanja za kažnjeničke 
kartone, prestrašena, tužna, zbunjena, ali neka od njih (optimistično se tješimo) 
ponosna, prkosna pa čak i ironična. 


Povijest nacističkog terora trajala je predugih 12 godina (1933.-1945.) i 
nedvojbeno ostavila duboku traumu kod svojih brojnih žrtava. Specifičnost 
homoseksualnih žrtava jest da završetkom rata, njihov progon nije zaustavljen, 
a neki su morali i nastaviti odsluživati svoje dodijeljene zatvorske kazne po 
oslobođenju iz logora. Naime, zakonska osnova koja je omogućila nacistički 
teror nad homoseksualcima bila je na snazi od 1871. godine, dakle mnogo 
prije pojave nacističke ideologije, dok je nacistička revizija Kaznenog zakona, 

u dijelu koji se odnosi na homoseksualne muškarce, ostala aktualna još 
dvadesetak godina nakon rata. Tek se buđenjem homoseksualnog pokreta 
krajem 1960-tih godina počela stvarati klima da se povijest sustavnije pozabavi i 
homoseksualnim žrtvama nacističkog režima. 


Danas želimo vjerovati da ti trenuci kolektivnog ludila, mržnje i straha 
više nisu mogući. S razvojem demokracija na teritoriju Europe i stavovi prema 
homoseksualnosti uvelike su se promijenili od 1945. godine. Pravni diskurs je 
s pozicije kažnjavanja prešao u poziciju zaštite pripadnika seksualnih i rodnih 
manjina. Njemačka Vlada je 2008. godine podizanjem spomenika u Berlinu 
odala počast, a Parlament je 2002. godine amnestirao sve homoseksualne žrtve 
nacizma. Neke zemlje stvaraju ne samo temeljne okvire tolerancije različitosti, 
već razvijaju politike koje se zalažu za potpuno prihvaćanja homoseksualnog 
identiteta kao ravnopravnog identiteta u širokom spektru ljudske seksualnosti. 
Želimo vjerovati kako sjećanja koja oživljavamo ovom izložbom doprinose 
smanjenju homofobije i humanom prihvaćanju svih naših razlikovnih 
identitetskih karakteristika, koje moraju postati prednost, a ne opasnost pri 
uspostavi kvalitetnog života u suvremenom društvu. 


GORDAN BOSANAC 
ZVONIMIR DOBROVIĆ 


QUEER ZAGREB 


NJEMACKA I HOMOSEKSUALNOST D0 1933. GODINE 


Od osnutka Njemačkoga carstva na čelu s carem Wilhelmom |, ,neprirodni 
blud između dvojice muškaraca“ se po članku 175. Kaznenog zakona iz 1871. 
godine, kažnjavao zatvorom do dvije godine. Zakon nije izričito pojašnjavao 
što obuhvaća sintagma „neprirodni blud“, niti je spominjao homoseksualnost 
među ženama. Unatoč pokušajima katoličke stranke centra da se i 
homoseksualnost među ženama počne kažnjavati, članak 175. i dalje se odnosio 
samo na muškarce. Međutim, istovremeno s pokušajima nacionalista da se 
homoseksualnost progoni još sistematičnije, u javnoj, političkoj i medicinskoj 
sferi odvijale su se debate o potrebi i smislu članka 175. Oko 1920. godine u 
većim njemačkim gradovima dolazi do buđenja subkultura, što je posljedica 
socijalnih, ekonomskih i političkih previranja prije i nakon Prvog svjetskog rata, 
te sve većeg naglašavanja potreba za individualnim slobodama i pravima. 


WEIMARSKO RAZDOBLJE: 1919. - 1933. 


Početkom 1930-tih godina Berlin je brojao 4 milijuna stanovnika, od čega 
oko 350 000 homoseksualnih muškaraca i žena. Broj privatnih istospolnih 
društava, udruženja, barova, kafića i noćnih klubova bio je u porastu. Unatoč 
tome, homoseksualni su muškarci i dalje bili podvrgavani progonu temeljem 
članka 175., te su bili primorani živjeti pritajenije od lezbijki, pod stalnim 
strahom od izlaganja javnosti i policiji. Do 1924. broj godišnjih sudskih procesa 
iznosio je oko 450, da bi se taj broj tijekom 1925. i 1926. godine povećao 
na 2000. Tradicionalisti i konzervativci su homoseksualnost doživljavali kao 
epidemiju i društvenu iskvarenost. 


POLITIKA I PRAVNA REFORMA 


Kao predmet rasprave u medicini i psihijatriji, homoseksualnost je do 
1920. godine postala i šire društveno-političko pitanje. Najglasniji borac za 
reviziju članka 175. i reformu medicinskog pristupa homoseksualnosti bio je 
doktor Magnus Hirschfeld, suosnivač Instituta za seksologiju, koji je tvrdio da 
homoseksualnost nije niti zločin, niti bolest. Uz potporu vodećih njemačkih 
mislioca toga vremena, Hirschfeld je predvodio borbu za ukidanje članka 175., 
čime bi se homoseksualnost dekriminalizirala. 


Nekolicina nacionalističkih i konzervativnih stranaka, uključujući i 
sve popularniju Nacional-socijalističku stranku, pozivala je pak na oštrije 
sankcioniranje homoseksualnosti, s ciljem njezine konačne eliminacije. Nacisti 
su smatrali da homoseksualci u sebi nose zaraznu i nasljednu ,degenerativnost“ 
koja je prijetila snazi i stabilnosti njemačke nacije. 

Richard Grune "Solidarnost", crtež iz 1947. Grune je uhapšen 1937. po članku 175 i bio zatočen u logorima Sachsenhausen i Flossenbuerg do 
1945. 
izvor: Schwules Museum 


NACISTICKA IDEOLOGIJA PROGONA 


Prema riječima Adolfa Hitlera, nacistička je država imala namjeru ,promicati 
pobjedu boljeg i jačeg, te zahtijevati submisiju inferiornijeg i slabijeg". Pozivajući 
se na znanost eugenike (studiju poboljšanja naslijeđa selektivnim uzgojem), 
nacistička je ideologija smatrala svojim pravom poduzimanje mjera protiv onih 
za koje su vjerovali da slabe tzv. arijevsku liniju. Homoseksualnost je, prema 
nacistima, oslabljivala Njemačku na nekoliko načina: smatrala se jednim od 
razloga nižeg nataliteta i zarazom koja može dovesti do epidemije, pogotovo 
među ranjivom mladeži. Nadalje, homoseksualnost je mogla dovesti do 
stvaranja države u državi, jer se vjerovalo da homoseksualci stvaraju izdvojene 
interesne grupe. Na koncu, homoseksualnost je, kako se smatralo, ugrožavala 
društveni moral. Nacistička ideologija progona ,inferiornijih i slabijih“ 
doprinosila je sve raširenijem javnom priklanjanju državnoj netoleranciji i 
brutalnosti. 


Prizor plesa istospolnog para u Eldoradu. 
izvor: Bildarchiv Preussischer Kulturbesitz — Berlin 


NOVI POREDAK: 1933. 


Nacisti su došli na vlast 1933. programom zakona i reda o promicanju 
tradicionalnih vrijednosti i ideologijom rasne čistoće, koja je uključivala žestoki 
antisemitizam i progon neželjenih društvenih grupa. U svojim prvim koracima 
stvaranja , novog poretka", vlast je, u općem napadu na ,javni nemoral" 
zatvorila okupljališta homoseksualaca te zabranila njihove organizacije i 
publikacije. Uoči političke krize sredinom 1934., nacistička je propaganda 
homoseksualnost povezivala s pokušajem rušenja vlasti, čak i izdajom, čime 
je društvena netolerantnost prema homoseksualnim osobama ohrabrivana 
i poticana. Godine 1935. prepravljen je članak 175. Kaznenoga zakona., a 
naknadna sudska praksa toga Zakona radikalno je proširila definicije kažnjivih 
,nemoralnih činova između muškaraca". Provođenje tako proširenog shvaćanja 
članka 175. pripalo je kriminalnoj policiji i Gestapu, koji su se 1936. ujedinili u 
SS-trupe pod vodstvom (Reichsfuhrera) Heinricha Himmlera. U razdoblju koje 
je potrajalo trideset mjeseci, od početka 1937. do sredine 1939., njemačka je 
policija privela gotovo 78 000 muškaraca pozivajući se na članak 175., od kojih 
je trećina bila osuđena i poslana u zatvor. 


SLAMANJE KULTURE 


Njemački su homoseksualci osjetili učinke nove vlasti već u prvim tjednima 
nakon Hitlerovog imenovanja za kancelara u siječnju 1933. Policija i SA (Jurišni 
odredi) već su u veljači počeli provoditi odredbe o ukidanju i zatvaranju 
homoseksualnih barova i klubova, te prestanku izdavanja publikacija seksualnog 
sadržaja. U sljedećih nekoliko mjeseci, većina okupljališta za homoseksualce bila 
je zatvorena, što je poremetilo njihov društveni i javni život. 


6. svibnja 1933., nacističke studentske skupine i pristaše napale su i 
opljačkale Institut za seksologiju doktora Magnusa Hirschfelda, jednog od 
berlinskih simbola seksualne reforme. Četiri dana kasnije, većina biblioteke 
unutar Instituta bila je uništena, a knjige su javno spaljivane radi tzv. uništavanja 
„anti-njemačkog duha". 


PAD ROHMA 


Homoseksualnost Ernsta Rohma, vođe SA, bila je dobro poznata. Hitler 
je tu činjenicu uglavnom ignorirao, dok god su Röhm i njegove SA pomagale 
stranci da dođe na vlast. Nakon što su u siječnju 1933. to i postigli, Rohm je 
pripomogao radikalnoj «drugoj revoluciji», koja je s njemačkom vojskom i 
bitnim industrijalcima mogla biti ugrožavajuća za važna Hitlerova savezništva. 
Hitlerova elitna postrojba čuvara uhvatila je, a kasnije i ubila Ernsta Rohma, 
pod optužbom za spremanje udara. Druge vođe SA i mnoštvo političkih 
neistomišljenika stradali su 30. lipnja 1934., и «Noći dugih noževa». R&hm je 
ubijen nakon što je odbio počiniti samoubojstvo. 


Kao dio nacističkog javnog opravdanja za njegovo ubojstvo, Rohmova je 
homoseksualnost bila povezana s politikom izdajništva. 


VOĐE PROGONA 


Prije događaja iz 1934. godine, Rohmu su bile podređene crnokošuljaške 
paravojne jedinice SS-a, predvođene Heinrichom Himmlerom. Rohmovim 
ubojstvom i smanjenjem uloge SA, Himmler i elitna zaštitna jedinica SS-a, čuvari 
,rasnih normi", odgovarali su direktno Hitleru. Himmlerov autoritet naglo je 
porastao, te je 1936. dobio titulu <vode Reicha za SS i zapovjednika njemačke 
policije». Pod Himmlerovim je nadzorom bila i uniformirana, kriminalna i tajna 
policija - Gestapo. Već od listopada 1934., specijalni odjel II – 1 unutar Gestapa, 
nadzirao je homoseksualne slučajeve. 


Himmler je kao glasni zagovornik rasne čistoće bio jedan od glavnih krivaca 
za genocid nad europskim Židovima. Ovaj veliki kritičar homoseksualnosti 
nadzirao je sve zločine počinjene protiv tisuća optuženih, uhićenih, zatvorenih i 
ubijenih muškaraca koji su prekršili članak 175. 


NADZOR I POLICIJSKE LISTE 


Država je zakon i red pokušavala uspostaviti praćenjem ponajprije 
»profesionalnih“ kriminalaca i ,poznatih seksualanih prijestupnika“. U ovu 
drugu kategoriju nisu ulazili samo muškarci s dvije osude temeljem kršenja 
članka 175., već i oni za koje se sumnjalo da će prekršiti taj članak. Uredba iz 
veljače 1934. propisivala je policijski nadzor i tih pojedinaca te odobravala 
ograničavanje njihovih aktivnosti. 


U listopadu 1934., Gestapo se bavio istraživanjem i prikupljanjem 
informacija o homoseksulacima. Telegrami poslani svim policijskim postajama 
zahtijevali su da se sve nove i postojeće liste osumnjičenih homoseksualaca 
dostave Gestapovom Specijalnom odredu 11-1 u Berlinu. 


U sljedećem telegramu bilo je naloženo da se na liste doda i pripadnost 
pojedinoj stranci, naročito nacističkoj. 


Sve veće zadiranje policije u privatni život homoseksualaca natjerao je 
neke da emigriraju onamo gdje su mogli, no većina je u strahu počela prikrivati 
vlastitu homoseksualnost. Mnogi su se oženili, dok su drugi izlaz pronašli u 
samoubojstvu. 


REVIZIJA ČLANKA 175. 


Kao dio masovnih izmjena njemačkog Zakona o kaznenom postupku, 
nacistički su pravnici revidirali članak 175. Objavljen 28. lipnja 1935. i stavljen 
na snagu 1. rujna 1935., revidirani je Zakon naglašavao kaznenu odgovornost 
obojice muškaraca upletenih u „počinjeni blud“. Do 1938. godine, njemački su 
sudovi odredili bilo koju seksualnu namjeru između dvojice muškaraca mogućim 
povodom uhićenju ili optužbi, čak i ,obično pogledavanje ili dodirivanje“. 


CENTRALNI URED REICHA ZA SUZBIJANJE HOMOSEKSUALNOSTI | POBAČAJA 


Tajnom odredbom od 10. listopada 1936., Heinrich Himmler uspostavio 
je unutar kriminalne policije poseban ured za borbu protiv homoseksualnosti 
i pobačaja. Ovo sparivanje nije bilo slučajno, jer se direktno odnosilo na 
nacističku populacijsku politiku. Upravo zbog utjecaja na njemačku stopu 
nataliteta, muška homoseksualnost i pobačaj bili su metama centralizirane 
policijske kontrole. 


Pod vodstvom Josefa Meisingera, vođe Gestapovog Specijalnog odjela 11-1 
zaduženog za homoseksualne slučajeve, ured koji je brojao 18 zaposlenika 
objavljivao je političke smjernice, te uskoro postao glavnim mjestom za 
rješavanje homoseksualnih slučajeva i pobačaja. Nakon osnivanja ureda, 
Himmler je naredio svim lokalnim policijskim postajama da pošalju sve izvještaje 
o procesima započetima po članku 175., ukoliko je u njima riječ o članovima 
nacističke stranke ili njezinim organizacijama, čelnim ljudima u civilnim ili 
vojnim službama, crkvenim redovima ili Židovima. Tijekom četiri godine, ured je 
prikupio 42 000 osobnih podataka osumnjičenih ili osuđenih homoseksualaca. 


PRIJAVE 


Policijski posao detektiranja osumnjičenih homoseksualaca ovisio je 
ponajviše o prijavama građana. Nacistička propaganda koja je obilježavala 
homoseksualce kao ,asocijalne parazite i državne neprijatelje" samo je 
rasplamsala već postojeće predrasude. Građani su prijavljivali muškarce i radi 
najmanje aluzije na homoseksualnost. Radi porasta sudskih procesuiranja 
homoseksualaca od 1933. godine nadalje, Josef Meisinger je u travnju 1937. 
ponosno izjavio: , Moramo uzeti u obzir sve veću spremnost građana da prijave 
homoseksualnost kao rezultat nacional-socijalističke kampanje." 


Na bazi informacija doušnika, Gestapo i kriminalna policija arbitrarno su 
zatvarali i ispitivali osumnjičenike i moguće svjedoke. Oni koji su bili prijavljeni 
morali su odavati imena prijatelja i poznanika, te su na taj način i sami postajali 
doušnicima. lako su ranije za pokretanje kaznenih postupaka dokazi bili prijeko 
potrebni, u ovom je periodu i sama optužba bila dovoljna. 


UHIĆENJA 


Za vrijeme nacističke vladavine, temeljem kršenja članka 175., uhićeno 
je oko 100 000 muškaraca, od čega 78 000 u tri godine, između Himmlerovog 
imenovanja vođom njemačke policije 1936., i početka Drugog svjetskog rata 
1939. godine. Najveći broj žrtava pripadao je radničkoj klasi. S obzirom da 
si oni sami nisu mogli priuštiti stanove i kuće, nalazili su partnere na javnim 
mjestima, čime su bili izlagani velikom riziku i mogućoj policijskoj zamci. Kako 
su se prenosile vijesti o masovnim uhićenjima, tako je njemačke homoseksualce 
opravdano obuzimao sve veći strah. 


Gelden des Tages. nm 

„Dolje članak 175!”. Karikatura Magnus Hirschfelda iz novina Lustige Blätter, 26. studeni 1907. kojom se izruguje njegov 30-godišnji trud da se 
članak 175 ukine. 
izvor: Schwules Museum 


PRESUDE 


Od 100 000 muškaraca uhićenih između 1933. i 1945., polovica je osuđena 
radi kršenja članka 175. Rastom broja uhićenih i slijedom revizije zakona 
1935. godine, broj osuđenih se u odnosu na razdoblje Weimarske republike 
udeseterostručio i kulminirao sa brojkom od 8 500 osuđenih 1938. godine. 
Zatvorske kazne, najčešći oblik kažnjavanja homoseksualaca za vrijeme nacista, 
varirale su ovisno o seksualnim radnjama i dosjeu upletenog pojedinca. 


Za mnoge je zatvor značio težak rad kao dio nacističkog re-edukacijskog 
programa. Uvjeti u njemačkim zatvorima, kaznionicama i kaznenim kampovima 
bili su bijedni, a zatvorenici su temeljem članka 175. morali trpjeti brutalnost 
čuvara i mržnju drugih zatvorenika. 


«ZAŠTITA» U KONCENTRACIJSKIM LOGORIMA 


Procjenjuje se da je kroz koncentracijske logore za vrijeme nacističke 
vladavine prošlo između 5 000 i 15 000 homoseksualaca. Pod nazivom zaštitni 
pritvor (Schutzhaft), koji je zamišljen tako da ,štiti pojedince od društvene 
mržnje“, Gestapo je hvatao bez naloga i slao u koncentracijske logore 
osumnjičene homoseksualce, političke neistomišljenike i ostale - posebice 
Židove, kao i sve one koji su ,vrijeđali njemački narod“. Glavni kampovi, 
Sachsenhausen na sjeveru, Buchenwald u središtu i Dachau na jugu, trebali su 
»preodgojiti“ zatvorenike kroz disciplinu i teško fizičko robijanje. Homoseksualni 
zatvorenici, prepoznatljivi po ružičastim trokutima kojima su bili obilježavani u 
logorima, morali su podnositi mučno fizičko i seksualno zlostavljanje od strane 
SS-ovih čuvara. Strahujući od daljnih predrasuda, ostali zatvorenici su se klonili 
obilježenih homoseksualaca, te su ih izoliravali i ostavljali bespomoćnima. 


Gradske vlasti u Berlinu pooštravaju mjere radi održavanja moralnosti i time zatvaraju klubove i barove koji su privlačili dekadenciju, 
uključujući i klub Eldorado. U jesen 1932. godine, u vrijeme parlamentarnih izbora, Eldorado je pretvoren u lokalni ured nacističke stranke. 
izvor: Landesarchiv Berlin 


PROGON ZA VRIJEME DRUGOG SVJETSKOG RATA OD 1939. - 1945. 


Prije početka Drugog svjetskog rata, napadom na Poljsku 1. rujna 1939., više 
od 2 milijuna ljudi (među njima i tisuće homosekualaca) pozvano je u vojsku. Za 
vrijeme ratnih godina oko 7 000 vojnika osuđeno je po članku 175., otjerano u 
zatvor i po isteku kazne natjerano da se vrati na front. 


U ljeto 1940., Himmler je naredio da se homoseksualci koji su ,,zaveli više od 
jednog partnera“, pošalju u logore nakon izvršenja zatvorske kazne. Taj „zaštitni 
pritvor" mogao je biti skraćen ukoliko bi se pojedinca podvrglo kastraciji i to 
svojevoljno, ili, od 1942. godine, po naredbi logorskog zapovjednika. 


HOMOSEKSUALCI U VOJSCI 


Ponovnim uvođenjem obveznog služenja vojske 1935. za sve muškarce u 
dobi od 18 do 45 godina, njemački su homoseksualci postali podložnima vojnom 
roku u Wehrmachtu. Njemački vojni zakon nije zabranjivao služenje vojnog 
roka homoseksualcima, čak ni onima koji su takvima osuđeni,. To je rezultiralo 
regrutiranjem tisuće homoseksualaca koji su bili prisiljeni služiti režimu koji 
ih je progonio kao civile. Homoseksualne aktivnosti u vojsci bile su regulirane 
člancima 175. i 175a. 


S obzirom da je velik broj homoseksualnih muškaraca bio pozvan u vojsku, 
broj osuda također je rastao. Uhićeni vojnici suočavani su sa zastrašujućim 
kaznama. Pojedinci koji su bili osuđeni formulacijom ,nepopravljivi 
homoseksualci" ili za zloupotrebu ovlasti po članku 175., bili su otpušteni iz 
vojske, zatvarani i poslani u koncentracijske logore. Oni koji su bili proglašeni 
zavedenima, morali su odslužiti kaznu, nakon čega bi bili vraćeni u vojsku. 


PROGON NA OKUPIRANIM TERITORIJIMA 


Kako su se njemačke snage kretale Europom, članak 175. i slični zakoni 
bili su uspostavljani da bi promicali njemačke političke ciljeve. U aneksiranim 
područjima, ponajviše Austriji, sjevernoj Čehoslovačkoj, sjevernoj Poljskoj, 
pokrajini Alsace-Lorraine i Luksemburgu, njemački je zakon nametnut, 
djelujući tako na širenje ideje o homoseksualnosti kao zločinu. U zemljama pod 
nacističkom vladavinom situacija je varirala. Među domaćim stanovništvom 
tih područja, nacistima prisutnost tzv. homoseksualne degenerativnosti nije 
bila od značaja, osim u slučajevima u kojima je ona mogla utjecati direktno na 
Njemačku. Stoga nacisti izvan Reicha nisu progonili homoseksualnost ni približno 
u onoj mjeri u kojoj su to činili u svojoj zemlji. 


KASTRACIJA | «MEDICINSKO» LIJEČENJE 


Potraga za medicinskim izlječenjem homoseksualnosti trajala je za čitavog 
nacističkoga razdoblja. 


Kastracija je ozakonjena 1933. godine kao sredstvo uništenja ili slabljenja 
»devijantnih nagona“ Коа „opasnih kriminalaca“, ali nije bila preporučljiva 
za slučajeve prema članku 175. Nakon 1935., muškarci osuđeni temeljem 
članka 175. mogli su se svojevoljno podvrgnuti kastraciji radi ,oslobađanja 
od njhovog degenerativnog seksualnog nagona“. Do 1943. godine, prijedlog 
Zakona protiv ,stranaca u zajednici“ nalagao je obaveznu kastraciju za osuđene 
homoseksualce. Rat je spriječio njegovo službeno proglašenje. Krajem 1943., 
Himmler je odobrio medicinski eksperiment kojim se trebala ,ispraviti“ 
homoseksualnost hormonskim terapijama i operacijama koje je SS-ov doktor 
Carl Vaernet provodio nad buchenwaldskim logorašima. 


ODABIR ZA EUTANAZIJU 


Ubojstva nepoželjnih za vrijeme nacističke vladavine započela su odmah 
po početku rata. Eufemistički nazvana eutanazijom, a pod krinkom okončanja 
nepodnošljive boli, odabrani su doktori koji su imali dozvolu za ubojstvo. 
Program pod nazivom Operacija Т4 u početku je bila usmjerena na pojedince 
pod državnom i privatnom skrbi, uključujući i muškarce koji su bili osuđivani i 
hospitalizirani radi homoseksualnosti prema članku 175. 


Između 1939. i 1945., ubojstva eutanazijom dosegla su brojku od 200 
000, a proučavanjem dosjea tek 1 400 pacijenata, hospitaliziranih nakon 1942. 
godine, otkriveno je 17 slučajeva ubojstva homoseksualaca injekcijom ili 
izgladnjivanjem. 


RAT I KONCENTRACIJSKI LOGORI 


U lipnju 1940. godine, Himmler je nalagao kriminalnoj policiji „da 
u budućnosti, nakon što budu pušteni iz zatvora, svi homoseksualci koji 
su zaveli više od jednog partnera, budu smješteni u preventivni pritvor 
(Vorbeugungshaft) u koncentracijskom logoru“. Ovaj radikalni korak, koji je 
trebao zaustaviti homoseksualnu „гагаги“, zapravo je značio dugo zatvoreništvo 
u logorima po odsluženju zatvorske kazne za tisuće homoseksualaca osuđenih 
člankom 175. ili onih čiji su policijski dosjei sadržavali informacije o partnerima. 


Provala u Institut za seksologiju. 
izvor: Schwules Museum Berlin 

PROGON NAKON PROGONA 


Nakon što su saveznici oslobodili Europu početkom 1945., stotine tisuća 
logoraša pušteno je na slobodu. Međutim, nacistička revizija članka 175. 
iz 1935. godine ostala je nepromijenjenom. Za vrijeme trajanja savezničke 
okupacije, neki su homoseksualci bili primorani na puno odsluženje 
dodijeljene zatvorske kazne, usprkos tome što su već neko vrijeme proveli i u 
koncentracijskim logorima. Nacistička verzija članka 175. ostala je na snazi u 
Federalnoj Republici Njemačkoj (Zapadna Njemačka) sve do 1969. godine. Tada 
je taj članak prepravljen, a homoseksualni odnosi između muškaraca iznad 21 
godine dekriminalizirani. 


Nastavak pravne i društvene osude homoseksualnosti u Njemačkoj 
zasjenio je priznavanje homoseksualaca kao žrtava nacističkog progona. U 
lipnju 1956. odštetni zakon Zapadne Njemačke za žrtve nacističke vladavine 
proglasio je logoraše zatvorane u koncentracijske logore radi homoseksualnosti 
nekvalificiranima za dobivanje odštete. Homoseksualci su svoju prvu javnu 
komemoraciju primili u govoru zapadnonjemačkog predsjednika Richarda von 
Weizsackera, 8. 5. 1985. godine — prilikom 40. obljetnice završetka rata. 


Četiri godine nakon ujedinjenja 1990., Njemačka je poništila članak 175, a 
njemački je Parlament u svibnju 2002. godine pomilovao sve homoseksualce 
osuđene prema članku 175. za vrijeme nacističkog razdoblja. 


IN MEMORIAM 


Od 1984. podižu se spomenici homoseksualnim žrtvama nacističkog 
režima u brojnim gradovima, te memorijalni centri na prostorima nekadašnjih 
koncentracijskih logora. 


Spomenik homoseksualnim žrtvama nacizma u Berlinu 
izvor: Oueer Zagreb 

